Täna noppisin maasika Number Neli. Ta lõhnas imeliselt, tugevamini kui ükski eelnevatest. Kuidagi ununes pilt tegemata. Ulatasin siis maasika mehele, tagamõttega, et ta hammustab pool ära ja annab teise poole  mulle. Mees pistis naudinguga terve maasika suhu ja väitis, et nii magusat maasikat ei ole meil veel olnud. Ei omade ega ostetute hulgas. Minu pikka nägu nähes hakkas tal muidugi häbi, aga no tema tunnustus kaalus mu väikese pettumuse üle!  _________________